Program ini adalah siri tanpa skrip berdasarkan peristiwa kehidupan sebenar.
Amazon tidak menjamin ketepatan kenyataan yang dibuat oleh individu
yang muncul dalam Siri. Amazon tidak menyokong
sebarang kandungan yang ditunjukkan atau pandangan
yang dinyatakan dalam program ini.
Penonton dinasihatkan agar menggunakan budi bicara.
Semasa kecil, saya pernah sakit teruk.
Ayah bawa saya jumpa setiap doktor dan buat segala yang mampu.
Banyak upacara dilakukan.
Kemudian, Swami Shraddhananda, dari Arya Samaj,
yang merupakan murid Dayanand Saraswati,
seorang yogi dan pendidik yang terkemuka.
Dia suruh mak bawa saya pulang dan saya akan hidup.
Namanya perlu ditukar kepada Shraddhananda.
Saya percaya ada dua jenis manusia,
biasa dan luar biasa.
Tanah kecil di lorong itu milik lelaki bernama Murli Manohar Mishra.
-Awak kenal dia? -Tak, saya tak kenal.
Sebuah keluarga Mishra tinggal di sini dulu. Awak kenal mereka?
Saya tak kenal.
Sebuah keluarga Mishra tinggal di sini dulu. Awak kenal mereka?
Ya, saya kenal.
-Betul? -Ya.
Sebuah keluarga Mishra pernah tinggal di sini.
Dua saudaranya meninggal dunia dan seorang tinggal di tempat lain.
Saya tak tahu tempat dia berada.
Rumah itu roboh kerana keadaannya yang teruk.
Orang penting hidup mengikut perkembangan
dan buat tempat istimewa untuk diri sendiri.
Fikiran saya, jiwa saya,
badan saya beritahu bahawa saya bukan seperti mereka.
Saya berbeza.
MENAI DI ATAS KUBUR
Pembunuhan ini amat mengerikan.
Mayat Shakereh Namazie digali keluar dari halaman rumahnya sendiri.
Mayat wanita bangsawan dikebumikan di banglonya.
Ini tragedi manusia.
Sensasionalisme wujud dalam fakta kes itu.
Jadi, berlakulah persaingan antara akhbar.
Persaingan antara saluran berita.
RAVINDRA RESHME WARTAWAN KANAN
Ibarat perbicaraan media.
Kemarahan dan ketakutan terhadap pembunuhan kejam Shakereh...
Swami Shraddhananda mengaku dia menanamnya hidup-hidup.
Cerita hari ini adalah tentang pembunuhan amanah.
Ini tentang syaitan menyamar orang baik.
Pembunuhan ini telah dirancang lebih awal.
Swami memikatnya untuk berkahwin dengannya kerana kekayaan dan hartanya
yang bernilai sepuluh juta rupee.
Terdapat banyak gosip. Namun, media dan polis...
IMRAN QURESHI WARTAWAN KANAN
...fokus kepada perbualan
antara keluarga dengan polis.
Lelaki ini bukan seperti
yang kami jangkakan.
Mahkamah menjatuhkan hukuman penjara seumur hidup tanpa pengampunan,
bermakna lelaki ini bahaya kepada masyarakat.
Dia harus kekal dalam penjara walaupun sampai mati.
PETISYEN BELAS KASIHAN DIFAILKAN UNTUK HUKUMAN SHRADDHANANDA
Itu kes besar.
Saya terkejut melihat kes ini.
Lebih terkejut semasa membacanya.
PEGUAM BELA
Dalam semua saluran berita.
"Hartanah berjuta rupee. " "Dia membunuh. " Dia digambarkan sebagai iblis.
Saya Alok Vagrecha.
Saya seorang peguam bela.
Hampir 21 tahun saya menceburi bidang undang-undang.
Itulah hakikatnya.
Susah nak menang kes yang telah dibesar-besarkan oleh media.
Terdapat kecurigaan yang kuat terhadap Shraddhananda.
Namun, kecurigaan bukan bukti.
Kes ini turut dilihat dari sudut ini
apabila seorang lelaki daripada lapisan masyarakat bawahan
memasuki lapisan masyarakat lebih tinggi dan buat jenayah,
dia perlu dihukum dan sebagai teladan.
Kes ini melibatkan wang yang banyak.
Orang lain juga ada motif mengaitkan dia secara palsu dalam jenayah itu.
'GODMAN' MAHU KEHIDUPAN BEBAS
Saya rasa dia dah terima hukuman setimpal.
Lepaskanlah dia.
Nombor yang anda hubungi...
Saya cuba hubungi En. Shraddhananda di Penjara Pusat Sagar melalui telefon.
Nombor yang anda hubungi di luar kawasan rangkaian...
Tak dapat nak hubungi dia.
Nombor yang anda hubungi di luar kawasan rangkaian...
Semasa saya ambil kes ini, saya berumur 32 tahun.
Objektif saya adalah berhujah untuk pembebasan.
Memang rasa menyakitkan apabila libatkan diri dalam kes ini.
Inilah pengalaman saya dengan kes ini.
Cara dia disabitkan tak boleh teruskan.
Ini kes perbicaraan silap.
Dia sudah tua,
di dalam penjara sekitar 25 tahun.
PENJARA PUSAT SAGAR (MP)
Arah ini?
Boleh masuk? Terima kasih.
En. Shraddhananda.
Awak selamatkan saya.
-Lama tak jumpa. -Ya, sangat lama.
-Mereka akan tanya soalan. -Tentulah.
Awak boleh jawab.
-Ya. -Mudah saja.
Jika awak keliru, tanya mereka lagi.
Ada hakim datang melawat saya.
Dia tanya saya,
"Kenapa tak hantar petisyen belas kasihan?"
Saya kata, "Saya buat yang terbaik untuk menulis dan hantar kepada Gabenor. "
Tulis dan tengok hasilnya.
-Terima kasih. -Terima kasih.
-Jumpa lagi. -Jumpa lagi.
PENJARA PUSAT
MURLI MANOHAR MISHRA SUAMI KEDUA SHAKEREH
Dia panggil saya Raj.
Dia sangat baik dan amat...
berbudi bahasa. Dia bercakap dengan sopan.
Saya tak pernah lihat dia berkelakuan buruk.
Dia kata, "Jika saya mati,
saya takkan menyesal kerana dah jalani hidup sepenuhnya dengan awak,
yang saya tak dapat buat selama 20 tahun perkahwinan itu.
Keluar bersama awak, lihat tempat baharu, menikmati kehidupan...
Saat-saat bersama awak adalah paling indah dalam hidup saya. "
Dia ada mata Mongolia.
Dia ada keinginan besar.
Dia suka pergi ke restoran.
Dia akan minum wain semasa makan.
Saya baru tahu bahawa cerut perlu digigit pertama kali dengan gigi,
hidu wangiannya,
dan menghisapnya. Isteri saya buat seperti itu.
Isteri saya sangat moden.
Saya bertemu Shakereh
kali pertama pada tahun 1982, 1983.
Begum yang memperkenalkan kami.
Dia daripada keluarga baik,
golongan menengah atas.
Anaknya juga baik.
Dia kerap risau pada masa itu
sebab dia tiada banyak wang.
Dia nak bina sebuah bangunan besar di atas hartanahnya.
Namun, tiada orang sokong dia.
Begum Sahib beritahu saya
bahawa dia ada perniagaan penting dan tanya sama ada saya boleh uruskannya
dan pergi ke Bangalore atas sebab itu.
Undang-undang baharu diperkenalkan pada tahun 1971, 1972.
The Urban Ceiling Land Act.
Anda hanya boleh ada lima ekar tanah di bawah Urban Ceiling.
Kerajaan akan ambil yang selebihnya.
Keluarganya minta saya tinggal dan selesaikan masalah ini.
Undang-undang amat menarik dalam demokrasi.
Undang-undang sangat fleksibel
dan boleh temukan kelemahan.
Awak menemu bual saya, suruh saya menandatangani beberapa dokumen.
Saya boleh cakap diri dipaksa oleh Penguasa atau DGP.
Saya dipukul dan buat temu bual bersama Ankit.
Saya buat dengan rela hati. Namun, undang-undang memang begitu.
Saya mula bina rumah atas permintaan mereka.
Tanah mereka dibebaskan daripada Urban Ceiling.
Semasa buat semua ini,
saya membelanjakan wang sendiri.
Puan Khaleeli mempelawa saya untuk tinggal di rumahnya.
Pada pertengahan tahun 1984, saya mula tinggal di rumah mereka.
En. Khaleeli kurang bersamanya.
Dia pergi ke Iran, Afghanistan, Sri Lanka, Itali dan Australia,
sepanjang masa.
Mereka hidup berasingan kebanyakan masa.
Mereka bergaduh sekitar tahun 1985.
Dia ada perselisihan faham dengan Akbar Khaleeli.
Selepas itu,
dia mahu bercerai dengannya pada tahun 1985.
Satu perkara yang pasti,
Shakereh tak gembira bersama suami pertamanya.
Semasa prosiding penceraian berlaku,
Shakereh pulangkan semua barang kemas yang dihadiahi oleh Akbar Khaleeli.
Dia bukan wanita yang pentingkan wang.
Dia hidup bersendirian selepas bercerai.
Dia wanita yang tabah.
Dia pergi ke parti besar dan berurusan dengan orang besar.
Sifatnya agak berbeza daripada saya.
Saya perlu teman dia pergi banyak pejabat dan semua orang Bangalore melihat kami.
Jadi, ada khabar angin bahawa kami bersama.
Kami tidur dan makan bersama. Saya tak dapat halang orang bergosip.
Pada suatu hari, dia luahkan perasaan terhadap saya.
Suatu hari, dia cakap cintakan saya dan mahu berkahwin dengan saya.
Dia kata cintakan saya dan mahu berkahwin dengan saya.
Saya bersamanya sebagai kawan.
Tak pernah ada hubungan lain dengan dia.
Dia masih nak berkahwin dengan saya.
Dia baru saja bercerai.
Belum enam bulan pun.
Jika berkahwin sekarang, apa orang akan cakap?
Dia cakap, "Saya tak kisah. Sudikah awak berkahwin dengan saya?"
Lelaki dalam masyarakat India,
kira-kira 80% daripada mereka mahu berkahwin dengan anak dara.
Saya juga orang India, jadi saya fikirkannya.
Kemudian saya rasa,
"Saya perlu ada keluarga satu hari juga. "
Jadi, saya berkahwin dengannya pada tahun 1986.
Kami memanggil pendaftar datang ke rumah
dan kami berkahwin di bawah Akta Perkahwinan Khas.
Saya ada seorang peguam, akauntan bertauliah
dan seorang pemandu kereta, sebagai saksi perkahwinan kami.
23 OKT, 1986
SHAKEREH & SHRADDHANANDA BERKAHWIN
Kami berkahwin.
Perkahwinan itu mula beri masalah kepada saya.
Perkahwinan itu amat menduga saya.
Saya beri amaran tentangnya.
Swami pernah kata,
"Semua orang sukakan wang. "
Tiba-tiba saya dengar
mereka dah berkahwin,
dunia saya hancur.
Saya sangat kecewa.
Gauhar Namazie ialah wanita baik, tapi dia rasakan,
macam mana seorang gadis dari keluarga yang ada sejarah 1,000 tahun
berkahwin dengan penyembah dewa? Dia patut dihukum.
Saya dialu-alukan di rumahnya 10 hari sebelum perkahwinan,
semuanya berubah selepas itu. Hubungan ibu dan anak perempuannya juga berakhir.
Dia baik terhadap kami, tapi orang berubah dengan keadaan.
Apabila soal agama, semua orang berubah.
BERIKUT BERDASARKAN KETERANGAN MAHKAMAH GAUHAR NAMAZIE
DISUARAKAN OLEH PELAKON
Pada masa itu, dia tinggal di rumah Jalan Richmond.
Pada asalnya, hartanah itu milik ayah saya, Sir Mirza Ismail.
Ia diberikan kepada anak perempuan saya untuk diwariskan empat anak perempuannya,
dia juga bersumpah dengan Al-Quran akan jaga hartanah itu untuk mereka.
Saya membuat dua tindakan sivil terhadap anak perempuan saya.
Mereka mula bergaduh dan ibu bapanya memfailkan
enam atau tujuh saman terhadap kami.
Dia hantar telegram berkata,
"Shakereh, saya anggap awak dah mati.
"Awak tak dialu-alukan di Singapura.
"En. Swami Shraddhananda sama juga,
"atau mana-mana keluarga Khaleeli. "
Saya tak terganggu.
Shakereh rasa tertekan.
Saya lelaki, boleh tahan. Lelaki boleh tanggung.
Wanita boleh bertolak ansur saja,
tapi bukan kedukaan yang disebabkan oleh keluarga.
Perkahwinan kami bahagia,
tapi kes itu mula menyeksa kami, difailkan setiap hari di mahkamah.
Hidup kami memang susah.
Dia mula gelisah kerananya.
Doktor beri ubat dan dia makan.
Dia sangat tertekan.
Dia perlu makan banyak ubat untuk tidur dengan nyenyak.
Setiap kali pulang dari parti, dia ambil pil pada waktu pagi.
Bangun pada 9.00 atau 10.00 pagi.
Berat badannya bertambah dan mudah lupakan sesuatu.
Semua wanita mahu anak lelaki. Dia berumur 43 atau 44 tahun masa itu.
Dia hamilkan seorang anak.
Anak lelaki.
Suatu hari, dia jatuh tangga selepas minum.
Dia cedera dalam kejadian itu.
Dia dimasukkan ke Rumah Jagaan Ram Krishna.
Dia terlepas daripada maut. Dia mungkin mati hari itu.
Anak pramatang dilahirkan selepas dua hari.
Dia anak yang sihat.
Jika masih hidup, dia tentu dah besar.
Saya juga pegang bayi itu...
dalam pelukan saya.
Dia sihat. Namun, tak dapat hidup.
Apa saya boleh buat?
Orang ramai buat cerita berat sebelah,
tapi dia memang hamil.
Pada usia yang sukar untuk hamil.
Kami berdua tertekan. Kami pernah bertengkar pada masa itu.
Namun, tak pernah berpisah.
Sesuatu berlaku satu hari.
Hari bulan 25 atau 26.
Saya pergi kelab kesihatan pada waktu pagi.
Saya pulang rumah
dari kelab kesihatan itu...
dan...
masuk bilik dan jumpa
yang...
dia terbaring dan mati.
Saya terkejut tak terkata, tak tahu apa nak buat.
Tubuhnya terbaring saja
selama satu hari.
Saya asyik fikir jika berita tersebar, jika orang tahu tentangnya,
saya tentu akan dibunuh.
Sebab mereka ada fikiran diskriminasi.
Itulah sebabnya saya sangat takut.
Pada masa itu, pekerja rumah
kata mereka akan menyokong saya.
Mereka menggali lubang dan buat segala-galanya.
Saya ingat dia perlu dikebumikan ikut ritual orang Islam.
Saya patut buat laporan polis masa itu.
Semuanya akan baik saja.
Namun, ketakutan boleh menjadikan seseorang
buat keputusan yang salah.
Apabila dalam bahaya, itulah berlaku.
Dia pernah berkata, "Jika mati, saya nak mati di sini.
"Kebumikan saya di sini. " Saya pernah tegur dia.
Fikiran saya kabur
dari pagi sampai petang.
Saya tak dapat berfikir.
Tak tahu apa nak buat.
Saya tak boleh berfikir langsung.
Kami simpannya di dalam kotak dengan cara betul
muka, kepalanya, menghadap ke barat,
ke arah Kaabah. Itulah cara saya mengebumikannya.
Dia meninggal dunia pada tahun 1991.
Saya takut nak beritahu sesiapa pun dalam tiga tahun,
itulah kebenarannya.
Saya bohong tentang lokasinya kerana takut.
Selepas tiga tahun, semua orang dapat tahu.
Semasa saya di Amerika,
pembantu rumah hubungi saya dan kata
mereka semua dah ditangkap
oleh itu, mereka beritahu tentang lokasi mayat Shakereh.
Polis dah tahu tentangnya.
Saya terfikir mereka akan menderita sebab itu.
Jadi, saya pulang dari Amerika dan serah diri.
Mereka tanggalkan baju saya di lokap.
Kira-kira 11 atau 12 malam setiap hari, polis akan masuk
dan pukul saya. Mereka seksa saya.
Mereka paksa saya baring di atas ais.
Mereka juga mengancam untuk bunuh saya, cakap saya tak penting.
Mereka seksa saya dengan teruk
sehingga setuju dengan kata-kata mereka. Saya menandatangani semua kertas.
Buat benda yang mereka mahu. Mereka berhenti seksa saya.
Mereka ancam nak bunuh saya.
"Apa boleh buat?
Buat apa yang disuruh. "
-Dia isteri awak? -Ya.
Apa nama dia?
Shakereh.
-Shakereh? -Shakereh Shraddhananda.
Awak masukkan mayatnya ke dalam kotak dan tanam di sini?
Ya.
Shakereh Shraddhananda, isteri awak.
Awak letak mayat dia
di dalam kotak papan lapis yang diambil dari rumah,
dan tanam dia di sini?
-Kawasan yang ditanda? -Ya.
-Awak pasti? -Ya.
Saya nak beritahu kebenarannya setiap hari.
Sabah ada bersama saya.
Saya nak beritahunya berkali-kali, mungkin saya berasa takut atau gementar,
kata-kata saya tak terucap.
Kenapa saya tak minta ampun?
Sesuatu memang dah salah.
Untuk kesilapan itu,
saya mohon ampun daripada anak perempuannya.
Saya memang cintainya.
Maafkan saya.
Dia pernah hidup.
Tinggal kenangan saja.
Awak dengar orang yang buat bunyi itu?
Dia akan datang sini.
Untuk periksa semua pintu.
Dia akan buat bunyi ini. Jadi, perlu beritahu seseorang...
Awak dengar?
Suruh dia jangan datang sini.
Jika tak, dia akan buat bunyi ini.
SHRADDHANANDA DITANGKAP DAN PROSIDING MAHKAMAH BERMULA
Pembunuhan ini kerana wang.
MANTAN PEMBANTU PESURUHJAYA POLIS
Swami menipunya.
Tipu dan bunuh dia.
Dia betul-betul mengkhianatinya.
Dia beri pil untuk pengsankannya.
Selepas itu, masukkan badan ke dalam kotak dan tanamkannya.
Dia jual semua tanah lain di bahagian depan.
Dia jual semua.
Hanya tinggal rumah itu.
Tanahnya agak besar tapi sebab itu,
kami boleh selesaikan kes itu.
Selepas menggali mayat, kami tangkap dia kerana membunuh,
susah nak dakwa kerana tiada bukti atau saksi.
Tiada orang yang nampak.
Tiada saksi jenayah.
Pengawal tak nampak, tiada saksi langsung.
Swami tak pernah cakap tentang kematiannya
sepanjang penyiasatan, tiada langsung.
Percayakan dia atau tidak,
mahkamah yang buat keputusan.
Shakereh berikan surat kuasanya kepada Shraddhananda.
Perbelanjaannya yang boros mengakibatkan pertengkaran teruk.
Dia bahagikan harta kepada tanah kecil dan mula menjualnya.
Shakereh yang jual, bukan saya.
Dua bahagian Jalan Richmond 81 dijual.
Itu berlaku semasa dia masih hidup.
Ya, saya menandatangani surat kuasa.
Namun, wangnya milik Shakereh. Saya tak dapat apa-apa pun.
Wangnya tak cukup banyak untuk saya bunuh dia.
Terdapat litigasi besar antara Shakereh dan ibunya serta anak-anak perempuannya
untuk dapatkan semula kawalan harta.
Shakereh Khaleeli sangat marah dengan keluarganya
dan buat wasiat
atas nama Shraddhananda,
menjadikannya pewaris tunggal jika sesuatu berlaku kepadanya.
Saya tak tahu tentang wasiat itu.
Saya tak tahu.
Jika Shraddhananda dibebaskan, dia dapat semua harta.
Jika disabitkan kesalahan,
mereka dapat semua harta.
Orang lain juga ada motif mengaitkan dia secara palsu dalam jenayah itu.
Shakereh ada akaun bank tanpa sebarang wang.
STATE BANK OF INDIA
Dia beri saya surat kuasa untuk akaun itu.
Boleh buat apa-apa saja.
Saya guna sekali saja
untuk memulakan Pembiayaan Perumahan SS.
Saya menandatanganinya, dia juga menandatangani sebagai pengarah.
Saya juga bina rumah untuknya. Rumah SS masih wujud.
Kami buat bersama-sama. Kami bina selepas berkahwin.
Bangunan itu cantik.
RUMAH AGAM SS
Bak kata pepatah undang-undang,
"Orang berbohong, namun situasi tidak. "
Akhirnya, dalam kes bukti keadaan,
jika berjaya pecahkan satu rantaian keadaan,
PEGUAM BELA KANAN, PENDAKWAAN
semua boleh diputuskan.
Dia boleh dapat pembebasan.
Susah nak sabitkan kesalahan dalam masyarakat India
tanpa bukti langsung.
Membina bukti keadaan
untuk meyakinkan mahkamah adalah sukar namun
saya rasa pihak pendakwaan biasa...
BEKAS KETUA INSPEKTOR POLIS
...tak dapat buat kerja dengan baik.
Kes ini perlukan perhatian khusus kerana
jenayah ini kejam,
harus dikemukakan dengan betul dan tertuduh
perlu dihukum.
Saya cakap dengan Nagesh.
Saya berkata, "Awak ambil kes ini, kemukakannya di mahkamah.
Saya mahu kerajaan lantik pendakwa raya khas. "
Selepas saya meneliti laporan akhir dalam kes itu,
Saya rasa susah nak menang.
Tiada bukti.
PEGUAM BELA KANAN, PENDAKWAAN
Kami perlu bergantung pada bukti keadaan
dan satu tugas mencabar
yang diberikan kepada saya.
Terdapat lompang dalam kes ini.
Satu-satunya bukti adalah penemuan mayat.
Namun, masih perlu buktikan fakta pembunuhan dengan bukti kukuh.
Terdapat perkara pelik dalam semua yang berlaku.
Semua perkara dah dirakam. Keseluruhan urutan juga dirakam.
Sebaik sahaja mereka sampai rumah bernombor 81 di Jalan Richmond,
tertuduh keluarkan kunci rumah yang ada di dalam poketnya
dan buka kunci.
Biar dia di sana. Awak teruskan.
Jadi, tak boleh tolak kemungkinan
kunci tak digunakan oleh orang lain.
Pada 31hb, pegawai penyiasat masuk ke dalam rumah bersama tertuduh
dan jumpa lapan jenis ubat,
untuk buktikan bahawa racun atau sedatif tertentu diberikan kepada mangsa.
Kenapa dia simpan ubat itu selama tiga atau empat tahun
dan digunakan sebagai bukti untuk mendakwanya.
Pegawai penyiasat tak ambil kunci itu?
Betulkah dia yang memilikinya?
Ubat-ubatan itu sangat murah, bukan ubat mahal.
Tiada sebab untuk simpan ubat-ubatan itu selama empat tahun di rumahnya.
Itulah rantaian yang dipecahkan.
Ubat-ubatan itu adalah keraguan.
Swami,
awak didakwa tanam Shakereh Khaleeli hidup-hidup.
Ini tipu.
Saya takkan mengaku.
Saya takkan begitu kejam dan tanam dia hidup-hidup.
Ini tak benar langsung.
Ini adalah bohong. Itu saja.
Terjemahan sari kata oleh Siew Yin
Penyelia Kreatif Vincent Lim